Telefonia celulare dhe shërbimet e reja për klientët
Ndërthurja e teknologjisë me ekonominë po sjell fitime për kompanitë e telefonisë celulare
Telefonia celulare në Kenia duket se ka një të ardhme të mirë në ofrimin e sherbimeve bankare. Kompania më e madhe e atij vendi, Safaricom thotë se klientela që përdor sherbimet bankare është dyfishuar brenda një viti. Sherbimet bankare celulare përbëjnë vetëm 4 përqind të të ardhurave të kompanisë. Por Gavin Krugel me GSMA thotë se mundësitë janë të mëdha. Përllogaritet që 3,5 miliard njerëz, më shumë se gjysma e botës, nuk kanë sherbime bankare celulare ndërkohë që 1 miliard njerëz përdorin celularët. Aletha Ling, shefe e Fundamo, kompania e programit kopjuterik për sherbimet bankare celulare, thotë se teknologjia po i përgjigjet kërkesave. Gavin Krugel parashikon se shërbimet bankare celulare të bëhen aq popullore sa edhe mesashet me tekst, sms. Por industria përballet me sfida. Kompanitë celulare dhe bankat ende po punojnë në protokollet e sigurisë. Tani për tati, tregu varet vetëm nga nevoja dhe mundësia e përfitimeve duke u ofruar shërbime bankare atyre që nuk kishin asnjë lloj mundësie më parë. //ii